Борис Младенов-Young
С неспирен устрем детското телце…

chitanka.info

С неспирен устрем детското телце

напред, в една посока се развива

и успоредно, с дни като расте

умения и сръчности добива.

А старият човек в обратен ред,

на старостта под ударите груби,

върви назад и изтощен, и блед,

едно след друго без следа ги губи.

Смалява се… Престава да лети…

Загубва мирис, зрение и слух…

По всички линии се вдетинява.

Загърбил минало и бъднини,

подобно древна мумия без дух

потъва в свят дементен… на забрава!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.